KISKŐRÖS VÁROS POLGÁRMESTERE

ELŐTERJESZTÉS

( a Képviselő-testület 2012. január 25-i rendkívüli ülésére)

TÁRGY: MEGBÍZÁSI SZERZŐDÉS AZ ÁLTALÁNOS CSECSEMŐ ÉS GYERMEKGYÓGYÁSZAT- MSZSZ FELADATOK   ELLÁTÁSÁRA

A járóbeteg-szakellátás körébe tartozó általános csecsemő és gyermekgyógyászat mozgó szakorvosi szolgálat feladatait az Önkormányzat az Egészségügyi és Gyermekjóléti Intézményen belül biztosítja.
A Képviselő-testület 2012. január 18-i ülésén a 2/2012. sz. Képv.test határozatával úgy döntött, hogy ezt a feladatellátást 2012. február 1. napjától megszünteti.

Így Akasztó, Bócsa, Csengőd, Kaskantyú, Páhi, Tabdi, Tázlár, Soltszentimre lakossága ellátás nélkül marad, ezért kerestük annak lehetőségét, hogy  ezeken a területeken továbbra is igénybe tudja venni a lakosság a mozgó szakorvosi szolgálat keretében az általános csecsemő és gyermekgyógyászatot.
A 2. számú, területi ellátási kötelezettséggel működő gyermek háziorvosi körzet háziorvosa, dr. Kállay Tamás, a HU-DO Orvosi Szolgáltató Betéti Társaság beltagja szándéknyilatkozatot tett arra vonatkozóan, hogy egészségügyi szolgáltatóként biztosítaná az Önkormányzattal kötött megbízási szerződés alapján az általános csecsemő és gyermekgyógyászat mozgó szakorvosi szolgálat feladatait.
A feladatellátáshoz rendelő helyiséget, gépeket, eszközöket nem kell az Önkormányzatnak biztosítania, hiszen ez egy olyan speciális szakorvosi ellátás, amely nem fix telephelyen működik, hanem a terület lakosságát úgy látja el, hogy a hozzátartozó településeken tart szakrendelést.

A kistérségi kapcsolatok erősítése és a feladatellátás további biztosítása érdekében a fentiek alapján javaslom a Képviselő-testületnek a határozat-tervezet elfogadását
Kiskőrös, 2012. január 23.

                                                                                                      Domonyi László sk.

                                                                                                            polgármester

HATÁROZAT-TERVEZET

1. A Képviselő-testület egyetért azzal, hogy a helyi önkormányzatokról szóló 1990. évi LXV. törvény 8. §. (1)-(2) bekezdéseiben rögzített egészségügyi feladatának ellátása érdekében 2012. február 1. napjától az általános csecsemő és gyermekgyógyászat mozgó szakorvosi szolgálat feladatot, mint közfinanszírozott tevékenységet a HU-DO Orvosi Szolgáltató Betéti Társasággal kötött, a határozat-tervezet mellékletét képező megbízási szerződés útján biztosítsa.
2.  A Képviselő-testület felhatalmazza a polgármestert a szerződés aláírására.

